Stotternheim

Stotternheim er en bydel i Erfurt, som er hovedbyen i den tyske delstaten Thüringen. Ved utgangen av 2015 hadde bydelen  innbyggere«Stadtteil - Stotternheim», Erfurt.de – das offizielle Stadtportal der Landeshauptstadt Thüringens. Lest 15. november 2016. på et areal på 15,79 km².«Bevölkerung in Stadtteilen», Erfurt.de – das offizielle Stadtportal der Landeshauptstadt Thüringens. Lest 15. november 2016.

 Geografi 
Stotternheim er i areal den største av Erfurts bydeler. Den har siden 1994 vært en del av Erfurt. Før det hørte Stotternheim til Kreis Erfurt-Land.«Historische Entwicklung der Verwaltungsstrukturen», Thüringer Landesanstalt für Umwelt und Geologie. Lest 15. november 2016.

Nabobydelene er Mittelhausen, Schwerborn og Sulzer Siedlung.

 Historie 
Stotternheim nevnes første gang i 1088 som studerenheim i forbindelse med Adalbert von Studerenheim, som hadde en borg på stedet.«Geschichte», Erfurt.de – das offizielle Stadtportal der Landeshauptstadt Thüringens. Lest 15. november 2016. Stotternheimerne gjorde handelen med Erfurt utrygg og i 1269 tok byen kontroll over stedet.

Ifølge tradisjonell overlevering var det i Stotternheim at Martin Luther den 2. juli 1505 lovet den hellige Anna å bli munk hvis han slapp helskinnet fra et uvær.«In mortal fear during a thunderstorm, Martin Luther vows to become a monk» , Luther 2017. Lest 15. november 2016.«Lutherstein bei Stotternheim», Erfurt.de – das offizielle Stadtportal der Landeshauptstadt Thüringens. Lest 15. november 2016.

Barokkirken St. Peter und Paul ble oppført først på 1700-tallet. Skipet og koret ble reist i 1703–4 og tårnet 1729–31.«Die Kirche St. Peter und Paul zu Stotternheim» , Pfarrstelle Stotternheim. Lest 15. november 2016. Kirken er renovert flere ganger, blant annet fra 1997.  Kirken tilhører Evangelische Kirche in Mitteldeutschland.

Fra begynnelsen av 1800-tallet ble det utvunnet salt fra saltleier ved Stotternheim. Stotternheim har også vært kursted.

 Referanser 

 Eksterne lenker 

Kategori:Byer i Thüringen
Kategori:Erfurt
Kategori:Bosetninger første gang omtalt i 1088
Kategori:Kommuner opphørt i 1994
Kategori:1994 i Tyskland